cyanic-selkie/wikianc huggingface dataset:
Postminimalizm
Təsviri incəsənətdə
Postminimalist sənət əsərləri çox vaxt konseptual sənət ilə əlaqələndirilə və ya qarışdırıla bilər. Minimalist əsərlərdən fərqli olaraq postminimalist əsərlər də konseptual şəkildə müəyyən edilə bilər. Bir çox postminimalist sənətkar gündəlik əşyaların və ya funksiyaların arayışlarını əvvəlkilərindən bənzər ciddi bir formalizm ilə əvəz edir, ancaq bunların hamısı arasında bir əlaqə qurmaq mümkün deyil, çünki bu tərifə çox sayda sənətçi daxil edilmişdir.
Musiqidə
Musiqidə istifadəsinə görə postminimalizm minimal musiqini demək üçün istifadə olunur. Daha məhdud mənada müəllif Kayl Gann 1980 və 1990-cı illər üçün ortaq olan müəyyən xüsusiyyətləri olan bir musiqi janrı üçün termini istifadə etdi.
Şahindej şəhristanı
Şahindej şəhristanı — İranın Qərbi Azərbaycan ostanı nın 14 şəhristanından biri. Şəhristanın inzibati mərkəzi Şahindej (Sayınqala) şəhəridir.
Şəhristanın sahəsi 2144 km² dir. 2006-cı ildə aparılmış əhalinin siyahıya alınmasının nəticələrinə görə şəhristanın əhalisi 89,356 nəfər (kişilər: 43,913 nəfər - qadınlar: 45,443 nəfər) olmuşdur.
Şahindej şəhristanında əsasən Azərbaycan türkləri, qismən kürdlər, həmçinin az sayda ermənilər (%0.08) və zərdüştilər (%0·03) yaşayırlar.
Olimpiya de Quj
Olimpiya de Quj —fransız qadın filosof və yazıçı. Karyerasına yazar olaraq başlayan De Quj çox keçmədən siyasi yazıları ilə məşhurlaşmışdır. Fransa Burjua İnqilabı ərzində aktiv fəaliyyət göstərən yazıçı edam cəzasının ləğvi, məhkəmələrdə xalq heyətinin qurulması, Fransa müstəmləkəsində olan kölələrin azad edilməsi, evlilikdən kənar doğulan uşaqların hüquqi olaraq tanınması, övladlığa verilməsi, gəlir vergiləri arasında ədalətsizlik və yoxsulluqla bağlı məsələlərinin həlli üçün mübarizə aparmışdır. Olimpiya de Quj günümüzdə qadın hüquqlarının müdafiəçisi kimi tanınır. O, 1791-ci ildə “Qadın və Vətəndaş hüquqları haqqında Bəyannamə” yayımlamışdı. Qujun əsərləri qadın və insan hüquqları aspektində böyük əhəmiyyətə malikdir.
Şahindej şəhristanı
Şahindej Şəhristanının şəhərləri
Şahindej şəhristanın üç şəhəri var.
Olimpiya de Quj
Həyatı
Olimpiya de Quj 1748-ci ildə Fransanın cənubunda yerləşən Montoban şəhərində anadan olmuşdur. Qujun atası qəssab, anası isə camaşırçı kimi çalışırdı. Anadan olarkən ailəsi ona "Meri Quj" adını vermişdi.
De Quj 1765-ci ildə Luis Öbri adlı bir kişi ilə ailə həyatı qurmuş, bu evlilikdın Pier adlı oğlu dünyaya gəlmişdi. Evləndikdən bir neçə ay sonra həyat yoldaşını itirən Quj adını Olimpiya de Quj olaraq dəyişdirir. 1770-ci illərdə Paris də yaşayan yazıçı dini evliliklərə qarşı idi və cinsi azadlığı müdafiə edirdi. O, Paris də olarkən sənət adamları, yazıçılar və siyasətçilər arasında tanınmağa başlamışdı.
Fəaliyyəti
De Quj yazıçılıq faəliyyətinə 1784-cü ildə başlamış və həyatının son 8 ilində bir sıra romanlar, siyasi yazılar, manifestlər və sosial məsələlərə aid tamaşalar yazmışdı. Mənbələrdə oxuma yazma qabiliyyətinin olmadığı qeyd olunsa da, görünür o əsərlərini başqalarının köməyi ilə qələmə almışdı.
Qujun köləliyə qarşı yazıdığı və səhnələşdirdiyi ilk əsəri 1784-cü ildə yazdığı "Zəncilərin köləliyi" adlı əsərdir.
Fransa burjua inqilabı nda da böyük fəallıq göstərən Quj inqilabın sadəcə kişilərin mənafeyinə xidmət etdiyini və qadınlara bərabər hüquqlar tanınmadığını gördükdən sonra inqilaba qarşı ümidləri puç olmuşdur.
O, 1791-ci ildə qadınlar üçün bərabər siyasi və hüquqi haqlar tələb edən dərnək olan "Sosial Çevrə" dərnəyinə üzv olmuşdur. Yazıçı məşhur "Qadınlara darağacına çıxmaq üçün haqlar tanınırsa, kürsüyə çıxmaq üçün də haqlar tanınmalıdı" cümlələrini ilk dəfə bu dərnəkdə qurmuşdu.
Quj 1791-ci ildə "Qadın və Vətəndaş hüquqları haqqında bəyannaməsi”ni yayımladı. Bu bəyannamə həmin illərdə məclis tərəfindən yayımlanan "İnsan və Vətəndaş hüquqları bəyannaməsi"nin bir sürəti idi. Quj "insan" sözlərini " qadın" sözü ilə əvəz etmişdi.
Yenə həmin il Quj Jan Jak Russo nun "Cəmiyyət müqaviləsi"nə cavab olaraq özünün eyni adlı əsərini qələmə aldı.Yazıçı burada cəmiyyətdəki kişi və qadınlar arasında bərabərsizliyə diqqət çəkmişdi.
Ölümü
Olimpiya de Quj 1793-cü ildə yazdığı "Le trois urnes, ou le salut de la Patrie, par un voyageur aérien" adlı əsərinə görə həbs edilmiş, 3 ay sonra isə noyabr ayının 3-də edam edilmişdir.
Hucurat surəsi
49-cu surə
əl-Hucurat (Otaqlar) surəsi (Mədinədə nazil olmuşdur, 18 ayədir)
Absorber
Absorber ( ing. absorber, lat. absorbere – udmaq ) — qazı və ya qaz qarışığını maye absorbentdə həll etməklə tərkib hissələrinə ayırmaq üçün işlədilən aparat. Absorbere skrubber də deyilir.
Absorber iç tərəfdən şəbəkəli arakəsmələrlə bir neçə hissəyə bölünmüş metal və ya saxsı kalonnadan ibarətdir. Kalonnaya aşağıdan qaz qarışığı buraxılır, yuxarıdan isə maye çilənir.Qazla mayenin toxunma səthini artırmaq üçün kolonnanın arakəsmələrikirəmid halqalar,xırda koks parçaları və s. ilə doldurulur. Kolonnaya daxil olan qaz kiçik axınlara ayrılıb maye təbəqələrindən keçir, beləliklə,qaz qarışığının udula bilən kompanentlərinin ən çox udulması təmin edilir. Absorbsiya prosesində çoxlu istilik əmələ gələrsə,temperaturun yüksəlməməsi üçün absorberdə soyuducu qoyulur. Sənayenin müxtəlif sahələrində mayeləri qazla doydurmaq, qazları zərərli qatışıqlardan təmizləmək, qaz və ya buxar qarışıqlarını öz kompanentlərinə ayırmaq və s. məqsədlə absorberdən geniş istifadə olunur.
Cavanşir Dadaşov
Cavanşir Əjdər oğlu Dadaşov — Azərbaycan rəssamı və heykəltaraşı.
Peyton Roi List
Peyton Roi List 6 aprel 1998-ci ildə ABŞ-də, Floridada anadan olmuşdur. Aktrisa və modeldir. Listin ən məşhur rolu isə Kaşemir Mafiyasındakı Saşa Börden roludur ki, burada List, fransız O'Connor obrazını canlandırdı. O Vimpy Uşağının Gündəliyində Holli Hils kimi əsas rollardan birinə çəkildi.
Həyatı
List Floridada doğuldu, ancaq dörd yaşında Nyu-Yorka köçdü. Onun iki qardaşı var: Spenser (onun əkizi) və Finiks. Onların hər ikisi aktyor və modeldirlər. O hal-hazırda Kaliforniyada yaşayır.
List Ədalət jurnalı üçün 2011 modeli olmuşdur. Sonrakı illər o, Robert Pettinsonun olduğu bir filmdə çəkildi, "Xatırla məni" filmində Pettinsonun xarakterinin kiçik bacısına hədə qorxu gələn qız kimi çəkildi. 2010-cu ildə, List Divarlardakı Sirlər və Sehrbazın Şagirdi Disney filmlərində Jeri Rayan və Key Panabeykerlə yanaşı göründü. List qardaş Spenseri ilə işləri modelləşdirməyə başladı. O müxtəlif şirkətlər üçün müxtəlif formatlarda dörd yüz kommersiya reklamında meydana çıxmışdır.
List Vimpi Uşağın Gündəliyi: İt Günlərində və Vimpi Uşağının Gündəliyi: Rodrik Qaydalarında baş rola çəkildi. O Holly Hilllər, Qreğin basabası kimi əsas rola malik idi. O hal-hazırda Emma Ross kimi baş rolu oynayır, dörd uşağın ən köhnəsi (yaşlısı), Cessi Disney Kanalı sırasında (sıralarında) yanaşı Debbi Ryan və onun Wimpy Uşağı ulduzu Karan Brar-ın Gündəlikləri.
Əngənə
Əngənə — İranın Qərbi Azərbaycan ostanının Urmiya şəhristanının Nazlı bəxşindəki Şimali Nazlı dehestanında yerləşən kənd. 2006-cı il əhalinin siyahıya alınmasına əsasən, kəndin əhalisi 628 nəfərdən və 168 ailədən ibarət idi.
109 saylı Balakən seçki dairəsi
Azərbaycan Respublikası 109 saylı Balakən seçki dairəsi — Azərbaycan Respublikasında seçki dairəsi.
Veber
Veber – Beynəlxalq vahidlər sistemində maqnit seli vahidi. Veber alman fiziki Vilhelm Eduard Veberin adı ilə adlandırılmış və ya ilə işarə olunur. Elə maqnit seli 1 Veber adlanır ki, həmin sel sıfradək azaldıqda, müqaviməti 1 olan konturda onun yaratdığı qısa müddətli cərəyan zamanı  bu konturdan keçən elektrik yükü 1 kulon olsun. İnduksiyası 1 tesla olan bircinsli maqnit sahəsinə perpendikulyar qoyulmuş 1 müstəvi səthindən keçən maqnit seli də 1 Veberdir.
Opeth
Opeth — 1990-cı ildə İsveçdə yaranmış proqressiv metal qrupu. Yarandığı ildən bəri bir neçə dəfə üzv dəyişikliyi yaşayan qrupda, vokal, gitarist və bəstəkar olaraq Mikael Akerfeldt hər zaman ön planda olmuşdur. Opeth fəaliyyətə başladığı ildən indiyədək caz, proqressiv rok, bluz, klassik tərzdəki musiqisi, metal musiqi ilə bağlılıq təşkil etmişdir, və bu bağlılıq bəstələrdə özünü göstərmişdir. İlk vaxtlarda death hətta black metal melodiyalarının çox sıx istifadə edən qrup, xüsusilə "Blackwater Park" və "Deliverance" albomlarından sonra progressiv metal təsirini artırmışdır. Bir çox mahnıda akustik gitara və sakit vokal hissələrə və eyni zamanda ani və güclü keçidlər ilə sərt melodiyalara və brutal vokallara rast gəlinir. Qrup bu şəkildə illər içərisində öz tərzini meydana gətirmiş və geniş bir dinləyici kütləsi əldə etmişdir. İlk dörd albom boyunca nadir hallarda səhnəyə çıxan qrup, xüsusilə Blackwater Park albomunun ardından çıxdıqları dünya turunda bir çox ölkədə səhnəyə çıxmışdır.
Opeth'in on studiya albomu, üç ədəd konsert DVD'si, üç ədəd konsert albomu və iki xüsusi yığma albomu vardır. İlk debüt albomları "Orchid" 1995-ci ildə yayımlanmışdır. 2008-ci ildə yayımlanan "Watershed" albomu, ilk həftəsində Billboard 200 siyahısında 23-sırada yerini almışdır.
Qrupun yaranması (1990 - 1993)
Opeth 1990-ci il yazında vokalist Devid İzberq tərəfindən Stokholm, İsveçdə yaranmışdır. İzberq, Eruption qrupunun köhnə bas gitaristi Mikael Akerfeldt'dən qrupa qatılmasını istədi. Sonrakı gün Okerfeldt qrupla birlikdə çalmağa gəldiyi vaxt, İzberq'in hal-hazırkı basçı da daxil qrup üzvlərindən kimə Akerfeldt'in qatılacağını demədiyi ortaya çıxdı. Bütün qrup üzvlərinin daxil olduğu müzakirənin nəticəsində İzberq və Okerfeldt, birlikdə yeni bir proyektdə iştirak etmək istədiklərini ifadə edərək qrupdan ayrılma qərarı aldılar. Bu yeni proyektdə, qrupun adı Uilbur Smitin Sunbird (Günəşin Quşu) adlı romanından alınmışdır. Bu romanda Opet adında bir "Ay Şəhəri" olur. Qrup üzvləri bunu dəyişdirərək "Opeth" adına qərar verirlər.
İzberq və Akerfeldt; barabanda Anders Nordin, bas gitarada Nik Dörinq və gitarada Andreas Dimeo'nu qrupa götürdülər. Qrupun yavaş irəliləməsindən narahat olan Döring və Dimeo, ilk performanslarından sonra qrupdan ayrıldılar. Bundan sonra Kim Pettersson və Cohan DeFarfalla bas və gitarada yerini aldı. İkinci performanslarından sonra DeFarfalla Almaniyaya getmək üçün qrupu tərk etdi və onun yerinə Akerfeldt'in yoldaşı olan Piter Lindqren qrupa gəldi. Bir sonrakı performansdan sonra Pettersson və İzberg də qrupu buraxma qərarı aldı. Akerfeldt, son ayrılıqlardan sonra vokallar üzərində işə başladı və üçlü, bir ili yeni mahnılar yazaraq keçirdi. Bu müddətdə tipik death xüsusiyyətlərindən uzaqlaşdılar, barabanda blast beatler'i daha az istifadə etdilər və mahnılarında akustik gitara hissələrinə da yer verdilər. Bu, Opeth'in əsas tərzinin formalaşmağa başladığı dövrlərə təsadüf edir.
Still Life və Blackwater Park (1999 - 2001)
Dördüncü albom "Still Life", 1999-ci ildə nümayiş olundu və musiqi quruluşu baxımından, My Arms, Your Hears ilə eyni istiqamətli oldu. Candelight Records'un ilə müqaviləsi qurtaran qrup, İngiltərədə Peaceville adı ilə bilinən Music for Nations şirkəti ilə razılaşdı. Albomun üz qabığının dizaynındakı gecikmə və digər bütün problemlər səbəbiylə, albom bir ay gec çıxdı. Müqavilədəki problemlər səbəbi ilə albom Amerikada 2001-ci ilə qədər yayımlanmamışdır. Still Life, dini fikirləri, yaşadığı yerdəki hər kəsdən fərqli olduğu üçün qovulan, ancaq illər sonra geri qayıdan və itirdiyi sevgilisini, Melinda'nı tapan bir adamın başına gələnləri izah edir. "Face of Melinda" mahnısı albomdakı ən təsir edici mahnılardan biri olaraq qiymətləndirilir. Daha sonra Melinda adını, Akerfeldt qızına ad olaraq seçir.
Bir neçə konsertin ardından Opeth təkrar işlərə başladı. Prodüserləri bu səfər Porcupine Tree'dən Stiven Vilson oldu. Akerfeldt verdiyi reportajda, əvvəlki iki albomlarında əldə etdikləri müvəffəqiyyəti yenidən əldə etmək üçün studiyaya girdiyi vaxt bu səfər işinin çətin olduğunu, ancaq verdikləri əməyə qətiliklə dəydiyini demişdir. Bundan başqa bu albomda Stiven Vilsonun təsiri və yardımı ilə qrup yaradıcılığını təkrar ortaya qoymuşdur. Və bu əməyin sonunda "Blackwater Park" 2001-ci ildə ortaya çıxdı. Albom, tənqidçilərdən müsbət rəy aldı və qrup bu albomun ardından dünya turuna çıxdı. Bu turnedə ilk dəfə Avropaya səfər edən qrup, Almaniyada, Wacken Open Air festivalında altmış min dinləyici üçün konsert vermişdir.
Deliverance ve Damnation (2002 - 2004)
Blackwater Park turundan qayıtdıqdan sonra Opeth sıradakı albomu üçün işə başladı. Başda Akerfeldt, yeni işləri kateqoriyalaşdırıb bir araya gətirmək mövzusunda çətinlik çəkmişdir: "Gözardı etmək istəmədiyim və əmək verdiyim yumşaq mahnılara baxmayaraq, bu günə qədər yazdığımızdan da sərt bir şeylər yazmaq istəyirəm." demişdir. Akerfeldt'in köhnə dostu olan Katatonia'dan Yonas Renkse, mahnıları, biri sərt digəri isə sakit ritmlərə sahib olan iki ayrı albom halında yayımlamağı təklif etmişdir. Qrup üzvlərini və səsyazma şirkəti məsləhətləşmədən təklifi çox bəyənən Akerfeldt; "Biraz yalan danışmaq məcburiyyətində qaldım ... Onlara bu albomun çox qısa müddətdə və tək bir alboma ayrıla biləcək büdcə ilə yazıla biləcəyini dedim." demişdir. Cəmi bir məşq prosesi ilə girdikləri hazırlanma müddətini Akerfeldt "tarixlərinin ən çətin imtahanı" olaraq qiymətləndirmişdir. Mahnıların qaralamaları yazıldıqdan sonra qrup proyekti İngiltərəyə aparmış və sərt olan "Deliverance" albomunu prodüser Endi Sneap ilə tamamlamağa çalışmışdır. Akerfeldt, Sneap'in albomu və yarımçıq qalan işlərini tamamladığını demişdir.
Deliverance, 2002-ci ildə Dünya miqyasında yayımlanmış ve US Top Independent siyahısında 19-cu sırada yer almışdır. Bu eyni zamanda qrupun Amerika siyahılarındakı ilk uğuru idi. Digər albomdan əvvəl Stokholmda cəmi bir konsert verən qrup, daha sakit olan ikinci albomların vokal işləri üçün yenidən studiyaya daxil oldu. Akerfeldt iki albomun heç vaxt bitməyəcəyinə inansa da, Deliverance və Damnation albomları cəmi yeddi həftəlik bir müddətdə yekunlaşdı. Bu "Blackwater Park" albomu üçün sərf edilən müddətin hamısı qədər idi. Damnation, 2003-cü ildə çıxmış və "Billboard 200" sıralamasında 192-ci sırada yerini almış, həmçinin "Ən yaxşı Hard rok performansı" nominasiyasında Qremmi mükafatı almışdır.
Qrup 2003-2004-cü illər arasında 200-ə yaxın səhnə performansı ilə ən böyük turlarını təşkil etdi. İlk DVD olan Lamentations (Live at Shepherd's Bush Empire 200) albomu 2 saatlıq bir performansa sahib idi və bu albomda Damnation, Deliverance, Blackwater Park'dan mahnılar yer almışdı. Bu DVD albomda həmçinin, Deliverance və Damnation'ın hazırlanması ilə bağlı bir saatlıq bir film də var.
Qrup, İordaniyada, Yaxın Şərqdəki terrorist hücumların yaratdığı qorxu səbəbiylə komandaları olmadan bir konsert vermişdi. 6000 bilet satılan konsertdən sonra, Lopez Akerfeldt'ə narahatlığına dözə bilmədiyini söyləyərək turneyi ləğv etmək mövzusunda israr etmişdi. Daha əvvəl də 2004-cü ildə, Lopez gərgin vəziyyətlərə görə Kanadadan evə yollanmışdı. Qrup turu ləğv etmək yerinə, sonrakı konsertlərdə Lopezin yerinə başqa bir zərb ifaçısı götürməyi qərarı aldı. Lopezin əlindən gəldiyi qədər tez qayıdacağına söz verməsinə baxmayaraq, qrup Yenə Hoglan'a özlərinə yoldaşlıq etməsi üçün təklif etdi. Ardından Lopez nəhayət qayıtmış və Damnation və Deliverance turunun son konserti olan Sietl konsertinə çata bilmişdi. Həmçinin Per Viberq qrupa turne zamanı klavişçi olaraq qatılmışdır. Bir ildən çox müddət turnede qalan Opeth, nəhayət turu bitirdi və yeni bir albom üçün yenidən işə başladı.
Ghost Reveries (2005 - 2007)
Opeth'in Avropadakı səsyazma şirkəti olan Music for Nationsun qapılarını 2005-ci ildə bağlamasının ardından, qrup bir çox şirkətlə görüşmüş və axırda Roadrunner Records ilə razılaşmışdı. Bu xəbər eşidildikdən sonra Opeth'in bir çox pərəstişkarı, Roadrunner Records'un sıravi rok və metal qrupları ilə işləməsi səbəbiylə qrupun daha çox satmaq üçün bu yola əl atdığını iddia etmişdi. Akerfeldt reaksiya göstərmiş və "Bu çox qürur alçaldan bir şeydir, 15 illik kariyerimizde bir çox konsert verdik və albom çıxartdıq, bu müddətdə Opeth pərəstişkarlarının etibarlılığını itirmək utanc vericidir." demişdir.
2004-cü ilin sonlarına doğru albomdakı mahnıları bitirən Opeth, üç həftəlik bir məşqdən sonra albomun səsyazmasına başladı. Təxminən üç ay davam edən bir hazırlıq nəticəsincə Ghost Reveries nümayiş olundu. Amerika siyahılarında 64, İsveçdə 9-cu olan albom, qrupun müvəffəqiyyətinin artdığının göstəricisi oldu.
2007-ci ilin mayında Piter Lindqrin, qrupla keçirdiyi 16-ci ildən sonra ayrılma qərarı aldığını açıqladı. "Bu həyatımda etdiyim ən çətin seçimdir, amma fikirləşirəm ki, bu vəziyyətdə doğru olan budur." demişdir. "Bir neçə üzvdən ibarət olan və zamanla formalaşan, dünya miqyasında özünə yer etmiş bir qrupla işləmək üçün lazım olan maraq və ilhamımı itirdiyimi düşünürəm." deyərək qrupdan ayrılmışdır.
Bu ayrılıqdan sonra, köhnə Arch Enemy gitaristi Fredrik Akesson qrupa qatılmışdır. Akerfeldt belə açıqlamışdır: "Peter'ın gedişindən sonra ağılımıza gələn yeganə ad Fredrik idi və məncə İsveçdəki ən yaxşı üç gitaristdən biridir Fredrik. Bir-birimizi təxminən dörd ildir tanıyırıq və onun da bizə ayaq uydura biləcək təcrübəyə sahib olduğunu bilirik."
Watershed (2008 - 2010)
Ghost Reveries albomunun ardından verdikləri 200 konsertdən sonra, qrup 2007-ci ilin noyabrından 2008-ci ilin yanvarına qədər studiyada işləmiş, üçü cover olmaq üzrə on üç mahnı yazmışdır. Albomun tamamlanmış halında yeddi yeni mahnı var idi. 2008-ci ilin iyununda çıxarılan albomu Akerfeldt "bir az daha enerjili" olaraq tərif etmişdir. Bu albomun ardından qrup "UK Defenders of the Faith" çərçivəsində Arch Enemy ilə, Wacken Open Air'de, Progressive Nation'da Dream Theater ilə birlikdə səhnəyə çıxmışdır. "Watershed" qrupun siyahılarda ən çox müvəffəqiyyət tutduğu albomu oldu və Billboard 200 siyahılarında 23-cü sırada yerini aldı. Dünya turuna çıxan qrup bir çox ölkədə səhnəyə çıxdı, lakin İspaniyada və Braziliyadakı konsertlər, Burning Live Festival'ın ləğv olmasıyla verilmədi. Bundan başqa turne çərçivəsində dörd gündə suçiçəyi'nə yoluxan Mikael, bu müddət ərzində 2 konserti də ləğv etmək məcburiyyətində qaldı. Yaranan boşluqda Satyricon iki konsert verdi. Sonrakı iki ayda Opeth Şimali Amerikada High on Fire, BARONESS və Nachmystium'la səhnəyə çıxmışdır. Sonra isə Avropaya qayıtmış və Cynic və The Ocean ilə birlikdə turu yekunlaşdırmışdır.
Opeth, God of War III üçün The Throat of Winter adlı bir single da yazmışdır. Akerfeldt mahnını "qəribə" və "çox da metal deyil" kimi ifadə etmişdir.
20-ci ili qeyd etmələri çərçivəsində Opeth, "Evolution XX: An Opeth Anthology" adında bir turne təşkil etmişdir. Bu turnede "Blackwater Park" albomu bütövlüyü pozulmadan ifa edilmiş və daha əvvəl ifa olunmuş bir çox mahnı da çalınmışdır. Akerfeldt 20-ci il üçün: "Buna inana bilmirəm amma bəli, 20-ci ilimizi qeyd edirik. 16 yaşından bəri bu qruplayam, bu dəlilikdir!" demişdir.
Heritage (2011 - indiyədək)
2011-ci ilin aprelində yeni albomunu tamamladıqdan sonra Opeth, Per İlberqin qrupdan ayrıldığını açıqladı.
Opeth'in onuncu albomu "Heritaga" 2011-ci il 14 sentyabr tarixində yayımlandı və dinləyicilər tərəfindən müsbət qarşılandı. Albomun yazılış tərzi əvvəlki albomların musiqi stilindən uzaqlaşması ilə xarakterizə olunurdu.
Opeth, 2011/2012 Heritage turu çərçivəsində Şimali Amerika və Avropada konsertlər vermişdir. Qrup sentyabr və oktyabr aylarında Katatonia ilə, noyabr ayında isə Pain of Salvation eyni səhnəni paylaşdı. Qrup, 2012-ci ildə bu tur zamanı Türkiyə, Hindistan, Yaponiya, Yunanıstan, İsrail, Cənubi Amerika və İsveçdə konsert vermişdir. Qrup, 2012-ci il 5 fevral tarixində Summerstorm festivalı çərçivəsində ilk dəfə Banqalorda konsert verdi.
Opeth, 2012-ci ilin mayında Ghost tərəfindən təşkil edilən Şimali Amerika turunda Mastodon ilə birlikdə çıxış etdi. Operth və Mastodon bu xüsusi konsertin əsas qrupları idi.
2012-ci ilin avqust ayında, Akerfeldt Opeth'in on birinci albomu üçün hazırlaqlara başladığını açıqladı.
Janr və musiqi stili
Akerfeldt'in qrupun musiqi tərzində təsiri böyükdür. Qrupun musiqi stili əsasən proqressiv rok və death metalın qarışığı olaraq ifadə edilir. Bunu, Opeth'in beşinci studiya albomu "Blackwater Park"-da görmək mümkündür.
Hiroşima və Naqasakinin atom bombardmanı
Hiroşima və Naqasakinin atom bombardmanı – bəşər tarixində nüvə silahının hərbi məqsədlə tətbiq olunduğu ilk və yeganə nümunədir. İkinci dünya müharibəsinin sonlarında Sakit Okean cəbhəsində aparılan hərbi əməliyyatlar çərçivəsində ABŞ Silahlı Qüvvələri tərəfindən Yaponiyanın kapitulyasiyasını sürətləndirmək məqsədilə həyata keçirilmişdir. Atom bombası böyük partlayışlara və onminlərcə insanın ölümünə səbəb olmuşdur
Yaponiyaya ABŞ-nin atom bombaları şoku Yaponiyanın baş naziri Kantaro Sudzuki və xarici işlər naziri Toqo Sigenorinin hökumətini müharibəni dərhal bitirməyə məcbur etmişdir. .
15 avqust 1945-ci ildə Yaponiya kapitulyasiyasını elan etdi. 1945-ci ilin 2 sentyabrında imzalanmış kapitulyasiya aktı İkinci dünya müharibəsini formal olaraq bitirmişdir.
Bombardmana hazırlıq işləri
200px|thumbnail|left|Hiroşimaya atılan "Balaca oğlan" ("Little boy") atom bombasının maketi 1944-cü ilin sentyabrında ABŞ prezidenti Franklin Ruzvelt və Böyük Britaniyanın baş naziri Vinston Çörçill arasında Hayd-parkda bağlanmış razılaşmada Yaponiyaya qarşı atom bombasının tətbiqi məsələsinə də baxılmışdır. .
1945-ci ilin yayında ABŞ Böyük Britaniya və Kanadanın dəstəyilə Manhetten layihəsi çərçivəsində nüvə silahının ilk nümunələrinin hazırlıq işlərini bitirmişdir.
ABŞ-nin 3 ildən artıq bir müddətdə İkinci dünya müharibəsində iştirakı zamanı 200 000-ə yaxın amerikalı həlak olmuşdur. Həlak olanların təxminən yarısı Yaponiyaya qarşı müharibədə həlak olanlar idi. 1945-ci ilin aprel-iyun ayında Okinava adasınının işğalı əməliyyatı gedişində 12 000-dən çox amerikalı həlak olmuş, 39 000 nəfər yaralanmışdır. Yaponların isə itkisi 93 000-dən 110 000-ə qədər idi. Bunlardan 100 000-dən çoxu dinc sakin idi. Yaponiyaya hücumun isə Okinavadakı əməliyyatdan daha çox itkiyə səbəb olacağı gözlənilirdi.
1945-ci ilin mayı: Hədəflərin seçilməsi
260px|thumbnail|right|Hiroşima və Naqasaki Yaponiyanın xəritəsində Los-Alamosda keçirilən ikinci iclas zamanı (10-11 may 1945) Hədəflərin seçimi üzrə Komitə hədəf kimi Kioto, Hiroşima (hərbi baza), İokoqama (hərbi sənaye mərkəzi), Kokura(iri hərbi arsenal mərkəzi) və Niiqatada (maşınqayırma mərkəzi və hərbi liman) atom silahının tətbiqini irəli sürmüşdür. Komitə bu silahın hərbi məqsədlə tətbiqi ideyasını təkzib etmişdir. Belə ki, geniş şəhər zonası ilə əhatələnməmiş ərazidə bombalanmanın tətbiqinin yanılmaq şansı da var idi. .
Hədəflərin seçimi zamanı psixoloji faktorlara böyük əhəmiyyət verilmişdir:
ABŞ-nin hərbi naziri Henri Stimson mədəni irsə malik olan Kioto şəhərini siyahıdan çıxarmışdır. Professor Edvin Rayşauerin sözlərinə görə, Stimson bununla 10 il əvvəl Kiotoda keçirdiyi bal ayını dəyərləndirmişdir. .
Birinci bombardmana qədər olan hadisələrin xronologiyası
16 iyul tarixində Nyu-Meksiko ştatında yerləşən poliqonda dünyada ilk dəfə atom silahının uğurlu sınağı baş tutmuşdur. Partlayışın gücü təqribən 21 kilotona bərabər idi. 24 iyul tarixində Potsdam konfransı zamanı ABŞ prezidenti Harri Trumen Stalinə ABŞ-nin görünməyən dağıdıcı gücə malik yeni silaha sahib olmasını bildirsə də, bunun atom bombası olmasını qeyd etməmişdir. Trumenin memuarlarında Stalinin buna xüsusi maraq göstərmədiyini, sadəcə onun ABŞ-nin bunu yaponlara qarşı effektiv tətbiq edə biləcəyinə ümid etdiyini bildirmişdir. Bu zaman Stalinin reaksiyasına diqqət yetirən Çörçill Stalinin Trumenin sözlərinin həqiqi mənasını anlamadığını başa düşmüşdür. . General Georgi Jukov isə öz memuarlarında əslində Stalinin bunu çox gözəl başa düşdüyünü, sadəcə elə görünmək istəmədiyi üçün belə etdiyini bildirmişdir. Görüşdən sonra Molotovla söhbət zamanı Stalinin bu sözləri dediyini qeyd etmişdir: “Bizim işimizi sürətləndirmək haqda Kurçatovla danışmalı olacayıq”. . ABŞ xüsusi xidmət orqanlarının 1943-1980-ci illərdə həyata keçirdiyi Venona layihəsinin məxfilikdən çıxarılmasından sonra məlum oldu ki, sovet agentləri ABŞ-də nüvə silahının hazırlanması barədə xəbəri çoxdan SSRİ-yə ötürüblər. Bəzi mənbələrdə agent Teodor Hollun Potsdam konfransına bir neçə gün qalmış nüvə silahının ilk sınağının planlaşdırılan tarixini də bildirdiyi qeyd olunur. Bu, Stalinin Trumenin sözlərini niyə belə sakit şəkildə qəbul etməsini izah edə bilər. .Teodor Holl 1944-cü ildən sovet kəşfiyyatına çalışırdı. .
25 iyul tarixində Trumen 3 avqustdan başlayaraq aşağıdakı hədəflərdən birini bombalamağa başlamaq əmrini verir: Hiroşima, Kokura, Niiqata və ya Naqasakiyə hava şəraiti imkan verərsə, elə ilk cəhddəcə bomba atılmalı idi. Gələcəkdə isə növbəti şəhərlər bombalanacaqdı. .
26 iyul tarixində ABŞ, Böyük Britaniya və Çin hökumətləri Potsdam bəyannaməsini imzaladılar. Bu sənəddə Yaponiyanın qeyd-şərtsiz kapitulyasiyası tələbi qeyd olunmuşdur. Atom bombası isə bəyannamədə yer almamışdır.
Növbəti gün yapon qəzetləri bildirdilər ki, radio vasitəsilə oxunan və təyyarələrlə havadan atılan vərəqələrdəki bəyannamə mətni qəbul edilməyib. Yaponiya hökuməti ultimatumu qəbul etmək niyyətində deyildi. 28 iyulda baş nazir Kantaro Sudzuki mətbuat konfransında Potsdam bəyannaməsini köhnə Qahirə bəyannaməsinin yeni təqdimatı adlandırmış və hökuməti bu sənədə əhəmiyyət verməməyə çağırmışdı.
Yaponların diplomatik gedişinə sovetlərin cavabını gözləyən imperator Hirohito hökumətin qərarını dəyişmir.
Bombardmana hazırlıq
1945-ci ilin may-iyun ayları ərzində Tinian adasına ABŞ-nin 509-cu qarışıq hava qürupu gəlmişdir. . Qrupun bazası adada digər bölmələrdən bir neçə mil aralıda yerləşdirilmişdir. .
26 iyul tarixində “İndianapolis” kreyseri “Balaca oğlan” adlı atom bombasını Tinian adasına gətirmişdir. 28 iyul tarixində Qərargahların birləşmiş komitəsinin rəhbəri Corc Marşall nüvə silahının döyüş halına gətirilməsi barədə əmr vermişdir. Bu əmr Manhetten layihəsinin rəhbəri general mayor Lesli Qrovs tərəfindən işlənib hazırlanmışdır. Bu əmrdə atom bombasının 3 avqustdan sonra hava şəraitinin yaxşı olacağı hər hansı bir gündə atılması nəzərdə tutulmuşdur. .
28 iyul və 2 avqust tarixlərində isə Tinian adasına "Gonbul"un komponentləri gətirilmişdir. .
Hiroşima İkinci dünya müharibəsi illərində
Hiroşima 81 körpü vasitəsilə 6 adanın birləşdiyi dəniz səviyyəsindən biraz hündürdə yerləşən hamar ərazidə yerləşirdi. Müharibədən əvvəl şəhərin əhalisinin sayı 340 000-dən çox idi. Bu da Hiroşimanı böyüklüyünə görə, Yaponiyanın yeddinci ən böyük şəhəri olmasını etmişdir. Şəhərdə Beşinci Diviziya və feldmarşal Syunruku Xatanın İkinci Əsas ordusunun qərargahları yerləşirdi.
Hiroşima yapon ordusunun vacib bazası idi. Hiroşimada (Naqasakidə də həmçinin) evlərin əksəriyyəti üstü kərpicli bir və ikimərtəbəli taxta tikililərdən ibarət idi. Fabriklər şəhər ətrafında yerləşirdi. Köhnəlmiş yanğınsöndürmə avadanlığı və şəxsi heyətin kifayət qədər hazırsızlığı adi dinc vaxtda belə yanğının şəhər əhalisi üçün çox təhlükəli olmasına gətirib çıxartmışdır.
Müharibənin gedişində Hiroşima şəhərinin əhalisi maksimum həddə 380 000 nəfərə çatmışdır. Bombardmandan əvvəl yapon hökumətinin əmrilə əhali sistemli şəkildə evakuasiya olunmuşdur. Lakin hücum zamanı təqribən şəhər əhalisinin sayı 245 000 nəfər idi. .
Bombalanması
İlk amerikan nüvə bombardmanının əsas hədəfi Hiroşima olmuşdur. (ehtiyat üçün Kokura və Naqasaki şəhərləri idi) Trumen tərəfindən verilən əmrdə atom bombasının 3 avqustdan sonrakı hər hansı bir tarixdə atılmasına hava şəraiti mane olurdu. 6 avqust 1:45 radələrində B 29 amerikan bombarmançı təyyarəsi polkovnik Pol Tibbetsin başçılığı altında “Balaca oğlan” atom bombası ilə birlikdə Tinian adasından qalxmışdır. Buradan Hiroşimaya qədər 6 saatlıq yol idi. 220px|thumbnail|right|Pol Tibbets uçuşdan əvvəl, 1945-ci il 6 avqust Tibebtsin təyyarəsi (“Enola Gay”) digər 6 təyyarənin də daxil olduğu birləşmənin tərkibində uçurdu. Bu birləşmə ehtiyat təyyarə “Top Secret”, iki nəzarət və 3 kəşfiyyat ( “Jabit III”, “Full House” və “Street Flash”) təyyarələrindən ibarət idi. Naqasaki və Kokuraya göndərilən kəşfiyyat təyyarələrinin komandirləri bu şəhərlərin üzərinin buludlu olması xəbərini vermişdir. Üçüncü kəşfiyyat təyyarəsinin pilotu mayor İzerli Hiroşima üzərində səmanın aydın olması xəbərini və “İlkin hədəfi bombalayın” siqnalını vermişdir. .
Səhər təxminən saat 7-ə yaxın yapon hava radarları bir neçə amerikan təyyarəsinin yaxınlaşdığını və Yaponiyanın cənub hissəsinə doğru uçma xəbərdarlığını vermişdir. Hava həyəcanı elan olunmuş və Hiroşima da daxil olmaqla çoxlu şəhərlərdə radio xəbər dayandırılmışdır. Təxminən 08:00-da Hiroşima şəhərinin radarını izləyən operator yaxınlaşan amerikan təyyarələrinin sayının çox az olmasını bildirmiş və nəticədə hava həyəcanı ləğv edilmişdir. Amerikan bombardmançılarının kiçik qrupu üçün yanacaq və təyyarələrə qənaət məqsədilə yaponlar bu təyyarələri qovmamışdılar. Radioda standart xəbər kimi bombadan qorunmaq üçün sığınacaqlara getmək məsləhət görülmüşdür. B 29 təyyarələrinin isə kəşfiyyat məqsədilə gəlməsi bildirilmişdir.
Partlayışın effekti
Partlayış dalğası 19 km -ə qədər məsafədə yerləşən pəncərələri məhv etmişdir. Şəhərdə eyni vaxtda çoxlu sayda kiçik yanğınlar yaranmış və yaranmış güclü külək episentrə doğru istiqamət almışdır. Alov şəhərin 11 km²-dən çox hissəsini əhatə eləmişdir.
Akiko Takakuranın xatirələrinə əsasən, partlayış vaxtı episentrdən 300 m məsafədə olan ancaq bir neçə nəfər sağ qalmışdır:
''Atom bombasının Hiroşimaya atıldığı gün mənim üçün 3 rəngi xarakterizə edir: qara, qırmızı və qəhvəyi. Qara ona görə ki, partlayış günəş şüalarının qabağını kəsdi və dünyanı qaranlığa qərq elədi. Qırmızı ona görə ki, partlayış nəticəsində yaralı və ölmüş insanlardan qanlar axırdı. Bu, həmçinin, şəhərdə hər şeyi yandıran yanğını bildirirdi. Qəhvəyi ona görə ki, partlayışın işıq şüalanması nəticəsində yanmış insanların rəngi idi. . '' Partlayışdan bir neçə gün sonra həkimlər sağ qalanlar arasında şüalanmanın ilk simptomlarını aşkar etmişdilər.Tezliklə sağ qalanlar arasında ölənlərin sayı artmağa başlamışdır. Belə ki sağalmağa başlayanlar yeni xəstəlikdən əziyyət çəkməyə başlamışdılar. Şüalanma xəstəliyindən ölənlərin sayı partlayışdan 3-4 həftə sonra pik nöqtəyə çatmışdır. Ancaq 7-8 həftə sonra azalmağa başlamışdır. Yapon həkimləri şüalanma xəstəliyinin simptomları qusma zamanı aşkar etmişdilər. Şüalanmanın nəticəsi kimi beyində yaranan bədxassəli şişlər olmuşdur. Bu şişlər zərərçəkənlər də ömrünün sonuna qədər qalmışdır.
Nüvə partlayışının (Radiasiya zəhərlənməsi) nəticəsi olaraq yaranan xəstəlikdən ölən ilk insan aktrisa Midori Naka olmuşdur. . Aktrisa Hiroşima partlayışından sağ çıxsa da, 1945-ci il 24 avqust tarixində vəfat etmişdir. Jurnalist Robert Yunq məhz aktrisa Midori və sağ qalmış insanların xəstəliyinin yeni xəstəlik haqda həqiqətin üzə çıxmasına səbəb olduğunu bildirmişdir. Midorinin ölümünə qədər heç kim partlayışdan sağ çıxan insanların qeyri məlum şəkildə sirli ölümünün səbəbini bilmirdi. Yunq hesab edir ki, Midorinin ölümü nüvə fizikası və tibbi sahəsində tədqiqatların sürətləndirilməsini stimullaşdırdı. Nəticədə, aparılan tədqiqatlar nətivəsində radiasiya şüalanmasından əziyyət çəkən çoxsaylı insan xilas oldu. .
Hücumun nəticələrinin yaponlar tərəfindən dərk edilməsi
Yaponiyanın Yayımlama korporasiyasının Tokiolu operatoru Hiroşima stansiyasından siqnalın gəlmədiyinə diqqət yetirmişdir. O digər telefon xətti ilə yenidən əlaqə saxlamağa cəhd etsə də, bu alınmamışdır. Təxminən 20 dəqiqə sonra Dəmiryolu teleqrafı idarəetmə Tokioda yerləşən mərkəzində Hiroşimadan şimalda yerləşən əsas teleqraf xəttinin işləmədiyini başa düşdülər.
Hiroşimadan 16 km məsafədən dəhşətli partlayış haqqında qeyri-rəsmi və qarışıq məlumatlar gəlməyə başladı.Bütün bu məlumatlar Yaponiyanın baş katibliyinə göndərilirdi.
Hərbi bazalar dəfələrlə Hiroşima mərkəzi ilə əlaqəyə çıxmaq istəsələr də bu alınmadı. Qərargahdan gənc zabiti dərhal Hiroşimaya uçmağa orada yerə enərək dəymiş ziyanı qiymətləndirib Tokioya düzgün məlumatla qayıtmağı əmr verirlər. Çünki qərargahda Hiroşimada ciddi bir şeyin baş vermədiyini hesab edirdilər. Xəbərlər isə şayiə olmaqla əsaslandırılırdı.
Qərargahın zabiti hava limanına yollanaraq orda cənub-qərb istiqamətinə uçur. 3 saatlıq uçuşdan sonra Hiroşimaya 160 km qalmış o və onun pilotu səma üzərində böyük tüstü buludunun olduğunu müşahidə edirlər. Aydın gün idi və Hiroşimanın xarabalıqları yanırdı. Tezliklə onların təyyarəsi şəhərə çatır və onlar gördüklərinə inanmırlar. Şəhərdən yalnız yanan xarabalıqlar və tüstü buludu qalmışdır. Onlar şəhərin cənubunda yerləşdikdən sonra zabit baş verənlər haqda Tokioya məlumat göndərərək xilasetmə üçün işlər aparılmasının dərhal təşkil olunmasını bildirir. Yaponlar Hiroşimada baş verənlər haqda dolğun məlumatı 16 saat sonra Vaşinqtondan əldə etmişdilər.
İtki və dağıntılar
240px|thumbnail|right|Hiroşimanın atom partlayışından sonra görüntüsü Partlayışdan ölənlərin sayı 70 mindən 80 minə qədər idi. 1945-ci ilin sonunda radioaktiv zəhərlənmə və partlayışdan sonra yaranan digər effektlərdən ölənlərin sayı 90 mindən 166 minə qalxmışdı. .5 il ərzində partlayışdan sonra yaranan xərçəng və digər uzunmüddətli nəticələrdən sonra ölənlərin sayı 200 000-i keçmişdir. .
2013-cü il 31 mart tarixində Yaponiyanın verdiyi rəsmi məlumatda Hiroşima və Naqasakiyə atılan atom bombalarından sonra 201 779 nəfər “hibakuşa”nın atom bombalanmasından yaranan xəstəliklərdən əziyyət çəkməsi göstərilmişdir. Bu rəqəm radiasiyanın təsirinə məruz qalmış qadınlardan dünyaya gələn körpələri də özündə birləşdirir. . Onlardan 1 % -i çox ciddi onkoloji xəstəlikdən əziyyət çəkirdi. . 31 avqust 2013-cü il tarixdə isə partlayışdan ölən insanların sayının 450 000 olması göstərilmişdir: 286 818 nəfər Hiroşimada və 162 083 nəfər Naqasakidə. .
Radioaktiv çirklənmə
180px|thumbnail|right|Hiroşima bombalanmadan əvvəl 180px|thumbnail|right|Hiroşima bombalanmadan sonra “Radioaktiv çirklənmə” anlayışı həmin illərdə mövcud deyildi. Çünki bu məsələ həmin dövrdə qaldırılmamışdı. İnsanlar yaşamağa davam edərək dağılmış yerlərini bərpa etməyə başlamışdılar. Hətta sonrakı illərdə ölənləri, bombardmandan sonra anadan olan uşaqlarda yaranan genetik xəstəlikləri radiasiyanın təsiri ilə əlaqələndirmirdilər.
Radiasiyaya yoluxmuş rayonlardan əhalinin evakuasiyası aparılmırdı. Çünki heç kim radioaktiv zəhərlənmə barədə heçnə bilmirdi. Bu zəhərlənmənin yoluxma dərəcəsini məlumat azlığı səbəbindən dəqiq vermək çox çətindir. Lakin texniki cəhətdən ilk atom bombaları çox az gücə malik və tam təkmilləşmiş deyildi. (Məsələn ,“Balaca oğlan” 64 kq urana malik idi. Ondan yalnız 700 q uran parçalanma reaksiyasına girmişdir)
6-9 avqust tarixində baş verən hadisələr
Hiroşimada atom bombalanmasının uğurla həyata keçirilməsi xəbərini alan ABŞ prezidenti Harri Trumen demişdir:
''Biz, indi hər bir şəhərdə yaponların bütün yerüstü istehsal güclərini əvvəlkindən daha sürətli və tam şəkildə dağıtmağa hazırıq. Biz onların doklarını, fabriklərini və kommunikasiyasını dağıdacayıq. Biz Yaponiyaya müharibə apara bilməsi üçün sahib olduqlarının hamısını tamamilə dağıdacayıq. Məhz bu məqsədlə Yaponiyanın dağıdılması üçün 26 iyul tarixində Potsdamda ultimatum verilmişdir. Onların rəhbərliyi dərhal bu şərtləri rədd etmişdir. Əgər onlar indi bizim şərtlərimizi qəbul etməsələr, qoy havadan onları məhvetmə yağışı gözləsin. . ''
Hiroşimadakı atom bombardmanı haqda xəbəri aldıqdan sonra yapon hökuməti öz reaksiyasını müzakirə etmək qərarına gəlir. İyun ayından başlayaraq, imperator sülh danışıqları barədə çıxış etsə də, lakin müdafiə naziri, həmçinin ordu və donanma rəhbərliyi Sovet İttifaqı tərəfindən veriləcək sülh danışıqlarını gözləməyi məsləhət görmüşdülər. Hərbi rəhbərlik həmçinin hesab edirdi ki, yapon adalarına hücuma qədər qoruna bilsələr, onda onlar müttəfiqlərə itki verəcək zərbə endirə bilsələr, Yaponiya danışıqsız kapitulyasiya ilə müharibəni bitirə bilər. .
1945-ci il 9 avqust tarixində Naqasakinin bombalanması
Naqasaki şəhəri atom bombası atılana qədər iri həcmli bombalanmalara məruz qalmamışdır. Hələ 1945-ci ilin 1 avqustunda şəhərə bir neçə fuqas bombalar atılmışdır. Atılan bombalar şəhərin cənub-qərb hissəsində yerləşən tərsanələrə zərər yetirmişdir. Atılan bombalar Mitsubişinin polad və silah zavoduna da düşmüşdür. . 1 avqust tarixində həyata keçirilən reydin nəticəsi olaraq əhalinin, xüsusən də məktəblilərin evakuasiyası həyata keçirilmişdir. Bombalanma zamanı şəhərdə 200 minə yaxın əhalinin olması bildirilmişdi. .
Bombalanma
240px|thumbnail|right|Naqasaki atom partlayışından əvvəl və sonra İkinci amerikan nüvə bombalanmasının əsas məqsədi Kokura şəhəri idi. Naqasaki ehtiyat şəhər kimi nəzərdə tutulmuşdur.
9 avqust saat 2:47-də “Gonbul” atom bombasını daşıyan B 29 amerikan bombardmançı təyyarəsi mayor Çarlz Suinin rəhbərliyi ilə Tinian adasını tərk etdi.
Birinci bombalanmadan fərqli olaraq ikinci çoxsaylı texniki nasazlıqlarla quraşdırılmışdı. Hələ uçuşdan əvvəl ehtiyat yanacaq çənlərinin birində yanacaq nasosunun nasazlığı aşkar edilmişdir. Buna baxmayaraq, uçuş heyəti planlaşdırılmış uçuşu həyata keçirmək qərarına gəlir.
Təxminən saat 7:50 radələrində Naqasakidə hava həyəcanı elan edilsə də, 8:30-da bu həyəcan ləğv edilmişdir.
8:10-da təyin olunmuş görüş nöqtəsində təyyarələrdən birinin olmaması aşkara çıxır. 40 dəqiqə ərzində Suininin rəhbərlik etdiyi B 29 təyyarəsi görüş nöqtəsi ətrafındakı dairələri təsvir etsə də, həmin təyyarə gəlib çıxmamışdır. Həmin vaxtda isə kəşfiyyat təyyarələri Kokura və Naqasaki üzəri buludlu olsa da, hərçənd vizual nəzarətin bomba atmanı həyata keçirməyə icazə verdiyini bildirmişdilər. .
8:50-də atom bombası daşınılan B 29 təyyarəsi Kokuraya doğru yönəldi. 9:20-də Kokuraya çatmışdır. Həmin vaxt şəhər üzərində buludluluq göstəricisi 70 % idi və bu bomba atmanı həyata keçirməyə mane olurdu. Üç uğursuz cəhddən sonra saat 10:32-də B 29 Naqasakiyə istiqamət aldı. Bu anda yanacaq nasosunun nasazlığı səbəbindən yanacaq Naqasaki üzərindən ancaq bir keçid üçün kifayət edirdi.
10:53-də iki B-29 təyyarəsi Hava Hücumunda Müdafiə ərazisində görsənsələr də, yaponlar onları kəşfiyyat təyyarələri kimi qəbul edib hava həyəcanı elan etmədilər.
Saat 10:56-da B-29 üzəri buludlarla örtülən Naqasakiyə çatdı. Son anda tuşlayıcı kapitan Kermit Bixan buludlar arasından şəhər stadionunun siluetini görür. O, stadionu orientir seçərək atom bombasını tullayır.
Partlayış yerli vaxtla saat 11:02 də 500 m yüksəklikdə baş vermişdir. Partlayışın gücü təqribən 21 kilotona bərabər göstərilir.
Partlayışın effekti
240px|thumbnail|left|Partlayış vaxtı üstü örtülməyən yapon oğlan uşağı Tezliklə tuşlanmış bomba Naqasakinin iki əsas nöqtəsi arasında partladı. Bunlar cənubda yerləşən Mitsubişi şirkətinin poladtökmə və silah zavodları, şimalda yerləşən Mitsubişi-Urakami torpedo zavodu idi. Əgər atom bombası cənuba doğru iş və yaşayış yerlərinin arasına atılsaydı, onda itki çox böyük olardı.
Naqasakiyə atılan bombanın partlayış gücü Hiroşimadakından daha böyük olmasına baxmayaraq, partlayışdan sonra dağıtma effekti daha az idi. Buna səbəb kimi bir sıra amillər göstərilir. Belə ki Naqasakidə təpələrin mövcudluğu, həmçinin partlayış mərkəzinin sənaye ərazisi üzərində olması şəhərin bir neçə rayonunu partlayışdan qorumuşdur.
Partlayış zamanı 16 yaşında olan Sumiteru Taniqutinin xatirərlərində yazmışdı:
''Partlayış məni velosipeddən yerə tulladı, bir müddət yer silkələndi Partlayış dalğasının məni aparmaması üçün mən yerə sarıldım. Mən yuxarıya baxanda indicə gəldiyim evin dağıldığını gördüm.. Mən partlayış dalğasınən körpə uşağı necə apardığını gördüm. Böyük daşlar havada uçurdu. Onlardan biri mənə dəydi və sonra yenidən səmaya qalxdı.. Hər şeyin artıq başa çatdığını fikirləşib ayağa qalxanda mənim sol əlimin dərisinin barmaqlardan çiyinə qədər olan hissəsinin yırtılmış paltar kimi sallandığını gördüm. ''
İtki və dağıntılar
Naqasaki üzərində atom partlayışı 110 km² əraziyə zərər yetirmişdir.
Naqasaki prefekturasının hesabatına əsasən, “episentrdən 1 km məsafadə yerləşən insan və heyvanlar demək olar anındaca öldü.” 2 km radiusda yerləşən bütün evlər demək olar ki dağıdıldı. Naqasakidə yerləşən 52 000 binadan 14 000-i dağılmış, hələ 5400-ünə ciddi zərər dəymişdir. Ancaq 12% tikili zərər dəyməmiş qalmışdı. Hərçənd şəhərdə alovlu qasırğa yaranmasa da çoxlu sayda yerli yanğınlar müşahidə olunmuşdur.
1945-ci ilin sonlarında ölənlərin sayı 60 mindən 80 minə qədər idi. 5 ildən sonra isə partlayış nəticəsində xərçəng xəstəliyinə yoluxaraq ölənlərin sayı 140 min insan idi. .
Yaponiyaya atılacaq növbəti atom bombalamaları barədə planlar
ABŞ hökuməti daha bir atom bombasının avqustun ortalarında istifadəyə hazır olacağını gözləyirdi. Ondan sonra sentyabr və oktyabr aylarında daha 3-nün də atılmasını planlaşdırmışdı. .
10 avqust tarixində Manhetten layihəsinin hərbi direktoru Lesli Qrovsun ABŞ ordu qərargahıın rəhbəri Corc Marşalla göndərdiyi memorandumda “növbəti bombanın 17-18 avqustdan sonra tətbiq olunmağa hazır olacağını” bildirmişdir. Həmin gün Marşall memorandimu imzaladı. Lakin memorandumda olaraq bunun Yaponoyaya qarşı ancaq Prezidentin razılığı əsasında tətbiq olunacağını şərh etmişdir. Eyni zamanda ABŞ-nin Müdafiə Nazirliyi Daunfol əməliyyatının  (Müttəfiq qoşunlarının Yaponiyaya hücumu) başlanmasına qədər  bombaların tətbiqinin təxirə salınmasını müzakirə etmişdir.
Bizim qarşımızda duran problem yaponların təslim olmamalarıdı. Buna görə atom bombalarını hazırlayıb qısa interval ərzində atmaq lazımdır. Bombaların hamısını bir gündə yox, amma çox qısa vaxt ərzində atmaq lazımdır. Bu həmçinin bizim hansı hədəfləri izləməmizlə bağlı məsələdir. Biz atılan bombaların müdaxiləyə kömək edəcəyi fikrinə köklənməli deyilik. Bu əsasən taktiki hədəflər olmalıdır.
Yaponiyanın kapitulyasiyası və sonrakı işğalı
9 avqust tarixinə qədər hərbi kabinet kapitulyasiyanın 4 şərtinə təkid etməyə davam edirdi. 9 avqust tarixində SSRİ tərəfdən 8 avqust tarixindən Yaponiyaya qarşı müharibə elan olunması xəbəri gədi. 10 avqust tarixində keçirilən “Böyük altılığın”  iclasında kapitulyasiya məsələsi haqda səslər yarıya bölünmüşdür. (3-ü lehinə, 3-ü əleyhinə). Bundan sonra məsələyə Yaponiya imperatoru qarışaraq kapitulyasiyanın leyhinə səs vermişdir. 1945-ci il 10 avqust tarixində Yaponiya müttəfiqlərə kapitulyasiyanı ancaq bir şərtlə qəbul etdiyini bildirmişdir. Həmin şərt ondan ibarət idi ki, imperatorun nominal dövlət başçısı kimi qorunub saxlanmasını özündə birləşdirirdi. .
Kapitulyasiyanın şərtlərində Yaponiyada imperator hakimiyyətinin qorunub saxlanmasına icazə verilsə də, 14 avqust tarixində imperator Hirohito kapitulyasiya haqda öz bəyənatını dərc etdirir. Kapitulyasiya əleyhdarları tərəfindən hərbi çevrilişə cəhd olmasına baxmayaraq, bu bəyənat növbəti gün yapon KİV-i (Kütləvi informasiya vasitələri) yayılmışdır.
Öz bəyənatında imperator Hirohito atom bombalanması haqda da fikirlərini qeyd etmişdir:
''Rəqibin öhdəsində çoxlu dinc və günahsız insanlara ölçülməyən maddi ziyan vurmuş yeni dəhşətli silah vardır. Əgər biz vuruşmağa davam etsək, bu nəinki kollapsa, yapon millətinin məhvinə gətirəcək, həm də insan sivilizasiyasının tamamilə yox olmasına səbəb olacaqdır. Belə vəziyyətdə, biz milyonlarla vətəndaşımızı xilas edə və yaxud əcdadlarımızın müqəddəs ruhu qarşısında necə bəraət qazana bilərik? Bu səbəbdən rəqiblərimizin birgə deklarasiyasının şərtlərini qəbul etməli olduq.''
Hiroşimada bombalanmadan 1 il sonra orada yerləşdirilən amerikan əsgərlərinin sayı 40 000, Naqasakidə isə 27 000 nəfər idi. .
Atom partlayışlarının nəticələrinin öyrənilməsi üzrə komissiya
1948-ci ilin yazında prezident Harri Trumenin göstərişi ilə Hiroşima və Naqasakidə sağ qalanlara radiasiya təsirinin uzunmüddətli effektinin öyrənilməsi üçün ABŞ Milli Elmlər Akademiyası nəzdində atom partlayışlarının nəticələrinin öyrənilməsi üzrə komissiya yaradılmışdır. Bombalanmadan zərər çəkənlər arasında çoxlu sayda müharibəyə əlaqəsi olmayan şəxslər aşkar edilmişdir. Bunlar çinli və koreyalı hərbi əsirlər, Malay yarımadasından olan tələbələr və təxminən 3200 nəfər yapon əsilli ABŞ vətəndaşları idi. .
1975-ci ildə Komissiya buraxılmış, onun funksiyaları yenidən yaradılan radiasiya təsirinin effektlərinin öyrənilməsi üzrə İnstituta ("Radiation Effects Research Foundation") verilmişdir. .